stanford-oval/wikipedia huggingface dataset:
8. lokakuuta
Tapahtumia

314 – Konstantinus Suuri kukisti Rooman keisari Liciniuksen, joka menetti Euroopan alueensa.
451 – Khalkedonin kirkolliskokous alkoi.
1200 – Isabella, Angoulêmen kreivitär kruunattiin Englannin kuningatarpuolisoksi.
1600 – San Marino otti käyttöön kirjoitetun perustuslain.
1771 – Vrouw Maria upposi Nauvon ulkosaaristossa.
1821 – Perun laivasto perustettiin itsenäisyyssodan aikana.
1852 – Maaningalla avattiin liikenteelle Viannan venekanava.
1856 – Toinen oopiumisota alkoi.
1862 – Yhdysvaltain sisällissota: Konfederaation hyökkäys Kentuckyyn pysäytettiin Perryvillen taistelussa.
1871 – Chicagon suuri palo syttyi, ja se tuhosi lopulta noin 17 450 rakennusta, tappoi noin 300 ihmistä ja jätti lähes 100 000 ihmistä kodittomaksi.
1871 – Wisconsinissa kuudessa piirikunnassa riehunut metsäpalo surmasi yli 1 100 ihmistä.
1873 – Hyvinkää–Karjaa-rata avattiin liikenteelle.
1895 – Japanilaiset rōninit salamurhasivat Korean niemimaan Joseon-dynastian kuningattaren Myeongseongin.
1912 – Ensimmäinen Balkanin sota alkoi: Montenegro julisti sodan Turkkia vastaan.
1918 – Ensimmäinen maailmansota: yhdysvaltalainen korpraali Alvin C. York surmasi lähes ilman apua 25 ja otti vangiksi 132 saksalaista sotilasta Argonnen metsässä Ranskassa. Vuoden 1941 yhdysvaltalainen elämäkertaelokuva Kersantti York käsittelee tapahtumaa.
1918 – Suomessa eduskunta äänesti yli 2/3 enemmistöllä rojalistisen perustuslain yli vaalien.
1939 – Toinen maailmansota: Saksa liitti itseensä Puolan keskiosan josta muodostettiin kenraalikuvernementti.
1963 – Maanvyörymän aiheuttama tsunami Vajontin padon tekojärveen tuhosi Fortognan kylän tappaen 1910 ihmistä Longaronen kunnassa Veneton alueella Italiassa.
1967 – Sissijohtaja Che Guevara ja hänen joukkonsa jäivät vangiksi Boliviassa.
1968 – Vietnamin sota: Operaatio Sealords. Yhdysvaltalaiset ja etelävietnamilaiset joukot aloittivat uuden operaation Mekong-joen suistossa.
1970 – Vietnamin sota: vietnamilaisten kommunistien neuvottelukunta hylkäsi Richard Nixonin lokakuun 7. päivän rauhanehdotuksen Pariisissa ”uutena temppuna maailman yleisen mielipiteen harhaanjohtamiseksi”.
1982 – Puola kielsi Solidaarisuus-liikkeen.
1991 – Kroatian parlamentti katkaisi kaikki jäljelle jääneet siteet Jugoslavian sosialistiseen liittotasavaltaan.
1998 – Gardermoenin lentoasemasta tuli Oslon tärkein lentokenttä Fornebun sulkemisen jälkeen.
1999 – Yhdysvaltalainen nyrkkeilijä Laila Ali otteli debyyttiottelunsa.
2001 – Ilmailu: 118 ihmistä kuoli Linaten lento-onnettomuudessa, kun kaksimoottorinen Cessna ja SAS:n MD-87 törmäsivät paksussa sumussa lentoonlähdön yhteydessä.
2001 – Yhdysvaltain presidentti George W. Bush ilmoitti Yhdysvaltain kotimaan turvallisuusviraston perustamisesta. Viraston johtoon nimitettiin Tom Ridge.
2003 – Tanskan kruununprinssi Frederik ja australialainen lakinainen Mary Donaldson ilmoittivat kihlautuvansa.
2005 – Maanjäristys Etelä-Aasiassa surmasi yli 70 000 ihmistä.
Kuolleita

1647 – Christian Sørensen Longomontanus, tanskalainen tähtitieteilijä (s. 1562)
1735 – Yongzheng, Kiinan keisari (s. 1678)
1754 – Henry Fielding, brittiläinen kirjailija, näytelmäkirjailija ja satiirikko (Tom Jones) (s. 1707)
1793 – John Hancock, yhdysvaltalainen vallankumouksellinen ja liikemies (Yhdysvaltain itsenäisyysjulistuksen ensimmäinen allekirjoittaja) (s. 1737)
1869 – Franklin Pierce, Yhdysvaltain presidentti 1853–1857 (s. 1804)
1925 – Vincenzo Peruggia, italialainen taidevaras (k. 1881)
1945 – Felix Salten, itävaltalainen kirjailija (Bambi) (s. 1869)
1948 – Klara Johanson, ruotsalainen esseisti ja kirjallisuuskriitikko (s. 1875)
1953 – Nigel Bruce, brittiläinen näyttelijä (s. 1895)
1953 – Kathleen Ferrier, brittiläinen laulaja (s. 1912)
1967 – Clement Attlee, Yhdistyneen kuningaskunnan pääministeri 1945–1951 (s. 1883)
1980 – Jaakko Jahnukainen, suomalainen toimitusjohtaja (Levyraadin juontaja) (s. 1925)
1980 – Arvo Turtiainen, suomalainen runoilija ja suomentaja (s. 1904)
1982 – Philip Noel-Baker, vuoden 1959 Nobelin rauhanpalkinnon saanut kanadalainen aktivisti (s. 1889)
1987 – Konstantínos Tsátsos, Kreikan presidentti 1975–1980 (s. 1899)
1987 – Ilmari Honkanen, Mannerheim-ristin ritari (s. 1909)
1990 – Barrie James Wilson (”B.J. Wilson”), englantilainen muusikko ("Procol Harum") (s. 1947)
1991 – Tõnis Kint, Viron pakolaishallituksen presidentti 1970–1990 (s. 1896)
1991 – Dagmar Maria Lange (”Maria Lang”), ruotsalainen salapoliisikirjailija (s. 1914)
1992 – Herbert Ernst Karl Frahm (”Willy Brandt”), vuoden 1971 Nobelin rauhanpalkinnon saanut Saksan liittokansleri (1969–1974) (s. 1913)
1994 – Matti Bergström, suomalainen muusikko (s. 1938)
1995 – Mailis Vaaja, suomalainen näyttelijä (s. 1917)
2004 – Jacques Derrida, ranskalainen filosofi (s. 1930)
2008 – George Emil Palade, vuoden 1974 Nobelin lääketieteen palkinnon saanut romanialais-yhdysvaltalainen solubiologi (s. 1912)
2009 – Ensti Pohjola, suomalainen kuoronjohtaja, sellisti ja lääkäri (s. 1928)
2011 – Al Davis, yhdysvaltalainen urheiluvaikuttaja (s. 1929)
2011 – Irma Kukkasjärvi, suomalainen tekstiilitaiteilija (s. 1941)
2011 – Dennis Ritchie, yhdysvaltalainen tietojenkäsittelytieteilijä (s. 1941)
2016 – Pierre Tchernia, ranskalainen elokuvaohjaaja, käsikirjoittaja ja näyttelijä (s. 1928)
2017 – Paavo Helistö, suomalainen radiotoimittaja, musiikkikirjailija ja musiikkikriitikko (s. 1934)
2017 – Niklas Herlin, suomalainen kirjankustantaja, toimittaja ja tietokirjailija (s. 1963)
2017 – Birgitta Ulfsson, suomenruotsalainen näyttelijä (s. 1928)
2018 – Arnold Kopelson, yhdysvaltalainen elokvuatuottaja (s. 1935)
2020 – Ali Khalif Galaid, Somalian pääministeri 2000–2001 (s. 1941)
2020 – Ram Vilas Paswan, intialainen poliitikko ja ministeri (s. 1946)
2020 – Erin Wall, kanadalainen ooppera- ja konserttilaulaja (s. 1975)
2021 – Jim Pembroke, brittiläis-suomalainen rockmuusikko (s. 1946)
Juhlapäiviä

Kroatia: Itsenäisyyspäivä.
| 0 | 1 | 2 |
| --- | --- | --- |
|  |   Lyhyt tiivistelmä päivästä 8. lokakuuta: |  |
:   Sigourney Weaver 1856 – Toinen oopiumisota alkoi.  1895 – Japanilaiset rōninit salamurhasivat Korean niemimaan Joseon-dynastian kuningattaren Myeongseongin.  1939 – Toinen maailmansota: Saksa liitti itseensä Puolan länsiosan Puolan valtauksen toteuduttua.  1949 – Yhdysvaltalainen näyttelijä Sigourney Weaver syntyi.  1958 – Saksalainen poliitikko Ursula von der Leyen syntyi.  2001 – Ilmailu: 118 ihmistä kuoli Linaten lento-onnettomuudessa, kun kaksimoottorinen Cessna ja SAS:n MD-87 törmäsivät paksussa sumussa lentoonlähdön yhteydessä.  
Katso myös: kalenteri ~ 7. lokakuuta, 9. lokakuuta
| --- | --- |
tammikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Amanulliini

Amanulliinin rakenne.
Amanulliini on kahdeksasta aminohaposta muodostuva syklinen ei-ribosomaalinen peptidi ja amatoksiineihin kuuluva sienimyrkky. Amanulliinin myrkyllisyys on huomattavasti pienempi kuin muiden amatoksiinien; kotihiirillä sen LD50-arvo on yli 20 mg/kg; ihmiselle se on vaaraton. Amanulliinia löytyy tietyistä kärpässienistä.
Amanulliinin kemiallinen kaava on C39H54N10O12S, CAS-numero 21803-57-6 ja moolimassa 886,86 g/mol.
Aiheesta muualla

PubChem: Amanulliini (CID 114856)
Toxin and Toxin Target Database (T3DB): Amanullin (englanniksi)
Amatoksiinit
α-amanitiini
β-amanitiini
γ-amanitiini
ε-amanitiini
amanulliini
amanulliinihappo
proamanulliini
amaniini
amaninamidi
Aleksi Matšavariani

Aleksi Matšavariani (georg. ალექსი მაჭავარიანი; 23. syyskuuta 1913 Gori – 31. joulukuuta 1995) oli georgialainen säveltäjä ja kapellimestari.
Matšavariani valmistui Tbilisin konservatoriosta vuonna 1936. Myöhemmin vuodesta 1963 lähtien hän toimi konservatoriossa professorina. Hän sävelsi lukuisia baletteja ja oopperoita; hänen tunnetuimpiin teoksiinsa kuuluvat esimerkiksi baletti Othello (1957), oopperat Mat i sin (1945) ja Den moei Rodini (1954) sekä sinfonia Piat monologov (1971). Niistä viimeinen voitti Šota Rustaveli -palkinnon. Matšavariani sävelsi musiikkia myös moniin näytelmiin.
Matšavariani toimi Georgian sinfoniaorkesterin taiteellisena johtajana vuosina 1956–1958 ja Georgian säveltäjäliiton johtajana vuosina 1962–1968.
Aiheesta muualla

Alexi Matchavariani – The Official Web Site (englanniksi)
Amanulliinihappo

Amanulliinihapon rakenne.
Amanulliinihappo on kahdeksasta aminohaposta koostuva ei-ribosomaalinen syklinen peptidi ja amatoksiineihin kuuluva sienimyrkky. Sitä löytyy tietyistä kärpässienistä.
Amanulliinihapon kemiallinen kaava on C39H53N9O13S, CAS-numero 54532-45-5 ja moolimassa 887,96 g/mol.
Aiheesta muualla

PubChem: Amanulliinihappo (CID 171349)
ChemSpider: Amanulliinihappo (149798)[vanhentunut linkki]
Toxin and Toxin Target Database (T3DB): Amanullinic acid (englanniksi)
Amatoksiinit
α-amanitiini
β-amanitiini
γ-amanitiini
ε-amanitiini
amanulliini
amanulliinihappo
proamanulliini
amaniini
amaninamidi
Belizen jalkapallomaajoukkue

Belizen jalkapallomaajoukkue edustaa Belizeä kansainvälisissä jalkapallon mestaruuskisoissa. Joukkuetta hallinnoi Belizen jalkapalloliitto. Joukkue kuuluu CONCACAF:in jalkapalloliittoon.
Menestys arvokisoissa > Maailmanmestaruuskilpailut

1930–1994: Ei osallistunut
1998–2014: Ei selviytynyt karsinnoista
Menestys arvokisoissa > CONCACAF Gold Cup

1991–1993: Ei osallistunut
1995–2002: Ei selviytynyt karsinnoista
2003: Ei osallistunut
2005–2011: Ei selviytynyt karsinnoista
2013: Alkukasinnat
2015: Ei selviytynyt karsinnoista
Aiheesta muualla

Belizen jalkapalloliitto
CONCACAF:n maajoukkueet
| 0 | 1 | 2 | 3 | 4 | 5 |
| --- | --- | --- | --- | --- | --- |
|  Anguilla |  Antigua ja Barbuda |  Aruba |  Bahama |  Barbados |  Belize |
|  Bermuda |  Bonaire1 |  Brittiläiset Neitsytsaaret |  Caymansaaret |  Costa Rica |  Curaçao |
|  Dominica |  Dominikaaninen tasavalta |  El Salvador |  Grenada |  Guadeloupe1 |  Guatemala |
|  Guyana |  Haiti |  Honduras |  Jamaika |  Kanada |  Kuuba |
|  Martinique1 |  Meksiko |  Montserrat |  Nicaragua |  Panama |  Puerto Rico |
|  Ranskan Guayana1 |  Saint Kitts ja Nevis |  Saint Lucia |  Saint Vincent ja Grenadiinit |  Saint-Martin1 |  Sint Maarten1 |
|  Suriname |  Trinidad ja Tobago |  Turks- ja Caicossaaret |  Yhdysvallat |  Yhdysvaltain Neitsytsaaret |  |
Entisiä joukkueita:: 
 Alankomaiden Antillit: 
1 Maa on CONCACAF:n jäsen, mutta ei kansainvälisen jalkapalloliiton FIFA:n jäsen.
Bahram Asakeran

| Bahram Asakeran> Henkilötiedot |
| --- | --- |
Syntynyt: 13. helmikuuta 1991 (ikä 33)
Kansalaisuus:   Iran
Kyokushin-ottelija
Aktiivisena:  2009–
Painoluokka:  kevytsarja
Kätisyys:  oikea
Vyöarvo:  4. dan
| Mitalit> Maa:   Iran.Miesten kyokushin.AM-kilpailut  | Mitalit> Maa:   Iran.Miesten kyokushin.AM-kilpailut  | Mitalit> Maa:   Iran.Miesten kyokushin.AM-kilpailut  | Maa:   Iran> Miesten kyokushin. |
| --- | --- | --- | --- |
|  Pronssia | Shanghai 2019 | -70 kg |  |
Bahram Asakeran (s. 13. helmikuuta 1991) on iranilainen kevytsarjan karateka. Hän saavutti Kyokushinin Aasian-mestaruuskilpailuissa pronssia 2019 voitettuaan mitalikamppailussa Dana Aungin.
Audi e-tron GT

| Audi e-tron GT |
| --- | --- |

Valmistustiedot
Valmistusmaa:   Saksa
Valmistaja:  Audi
Konserni:  Volkswagen Group
Valmistusvuodet:  2020–
Korimalli:  4-ovinen sedan
Luokka:  E-segmentti
Teknisesti samankaltaisia:  Porsche Taycan
Pohjalevy:  J1
Käyttövoima:  sähkö
Vetotapa:  neliveto
Vaihteisto:  kiinteä välityssuhde
Audi e-tron GT on Audin vuodesta 2020 lähtien valmistama edustusluokan neliovinen sedan-korinen sähköautomalli, joka jakaa tekniikkansa Porsche Taycanin kanssa.
Audi e-tron GT (2020–)

Audi e-tron GT Concept -prototyyppi esiteltiin konseptiautona Los Angelesin autonäyttelyssä marraskuussa 2018. Marraskuussa 2020 Audi julkaisi valokuvia tuotantomallista. Tuotantomalli noudattelee konseptiauton muotoilua vahvoilla lokasuojilla, aggressiivisilla ajovaloilla ja suurella kuusikulmaisella jäähdytinsäleikön jäljitelmällä. Loivasti kalteva kattolinja päättyy yksiosaisiin takavaloihin, jotka on yhdistetty valonauhalla. Toisin kuin konseptiversiossa, tuotantoautossa on näkyvät ovenkahvat.
e-tron GT perustuu samalle alustalle kuin Porsche Taycan. 40 prosenttia autojen osista on identtisiä. Aivan kuten Taycan, myös e-tron GT on korimalliltaan neliovinen sedan urheilullisesta coupé-tyylisestä siluetistaan huolimatta.
e-tron GT:n sarjatuotanto alkoi joulukuussa 2020, kaksi kuukautta ennen virallista ensiesittelyä. Toisin kuin Belgiassa valmistetut e-tron- ja e-tron Sportback -mallit, se on ensimmäinen Audin sähköauto, joka valmistetaan Audin kotimaassa Saksassa Neckarsulmin tehtaalla. Audi esitteli virallisesti e-tron GT:n 9. helmikuuta 2021.
Audi e-tron GT:n täyssähköinen voimansiirto saa voimansa akusta, jonka nettokapasiteetti on 84 kilowattituntia (bruttokapasiteetti 93,4 kWh) sekä kahdesta sähkömoottorista. Auto kiihtyy 0–100 km/h 4,1 sekunnissa, saavuttaa huippunopeuden 245 km/h ja sen suurin jatkuva teho on 350 kilowattia (469 hv), joka voi nousta väliaikaisesti 390 kilowattiin (523 hv). e-tron GT:stä on saatavana myös RS-versio, joka kiihtyy 0–100 km/h 3,3 sekunnissa, saavuttaa huippunopeuden 250 km/h ja jonka suurin jatkuva teho on 440 kilowattia (590 hv), joka voidaan tilapäisesti nostaa 475 kilowattiin (637 hv).
Suurin laskennallinen toimintamatka on 463 kilometriä. Ajoneuvon virallinen EPA-matka yhdellä latauksella on 383 kilometriä. Edmunds-autosivuston suorittamissa testeissä auto ylitti EPA-luokituksensa saavuttaen 439 kilometriä.
Aiheesta muualla

Kuvia tai muita tiedostoja aiheesta Audi e-tron GT Wikimedia Commonsissa
Audi RS e-tron GT
Bel Kaufman

| Bel Kaufman |
| --- | --- |
 Bel Kaufman toinen oikealta.
Henkilötiedot
Syntynyt: 10. toukokuuta 1911 Berliini
Kuollut: 25. heinäkuuta 2014 (103 vuotta) New York
Ammatti:  kirjailija, opettaja
Kirjailija
Äidinkieli: venäjä
Aiheesta muualla
Löydä lisää kirjailijoitaKirjallisuuden teemasivulta
Bella "Bel" Kaufman (10. toukokuuta 1911 Berliini – 25. heinäkuuta 2014 New York) oli saksalaissyntyinen venäläis-yhdysvaltalainen kirjailija ja opettaja. Hänen tunnetuin teoksensa on Opin sauna eli neiti Barrettin seikkailut peruskoulussa (Up the Down Staircase, 1965), josta on tehty myös Robert Mulliganin ohjaama elokuva (suom. Ylös vääriä portaita, 1967). Kirja on suomennettu vuonna 1968.
Osin omaelämäkerrallinen kirja kertoo elämän absurdiudesta 1960-luvun alun yhdysvaltalaisessa kaupungin koulussa. Sen leikekirjamainen muoto koostuu opettaja Sylvian kirjeistä lähiöön muuttaneelle entiselle kollegalle, oppilaiden koevastauksista ja kommenteista sekä kouluhallinnon absurdeista kaavakkeista.
Bela Bunford

Bela Bunford on Serbiassa syntynyt, mutta myöhemmin myös Unkarin kansalaisuuden saanut lentopalloilija. Urallaan Bunford on pelannut Ranskassa, Serbiassa, Kreikassa, Unkarissa ja nyt Suomessa.
Bela Bunford tuli Raision Loimun väreihin kesken meneillään olevan SM-liigakauden. Hän pelasi 2007-2008 alkukauden Serbiassa Spartak Subotican, mutta vaihtoi Suomeen Loimun tarjotessa try-out sopimusta hänelle. Bunfordin tuloa Suomeen avusti muun muassa, se kun hän ei saanut mielestään tarpeeksi rahakasta sopimusta Ranskan liigasta. Ranskan kovatasoisessa liigassa Bunford on pelannut viimeiset neljä kautta. Ennen Loimuun tuloaan Bunford ei tietänyt Lentopallon SM-liigasta paljon ollenkaan, vain Piivolleyssa pelaavan Gabor Janosin. Loimun kotihalli, Kerttulan Liikuntahalli on Bunfordille kuitenkin ennestään tuttu sillä hän pelasi Lentopallon Mestareiden liigaa vuonna 1998 Kerttulassa Loimua vastaan. Uransa ensimmäisessä SM-liigaottelussa Bunford oli kentän paras pistemies, 17 pisteellään.
Amaní

| Amaní Αμανή |
| --- | --- |
 Kunnallisyksikön sijainti
 Amaní
 Koordinaatit: 38°29′N, 25°55′E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Chíos
Kunta:  Chíos
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  570103
Väkiluku (2011):  983
Aikavyöhyke:  UTC+2
 – Kesäaika:  UTC+3
Postinumero:  821 03
Suuntanumero(t):  22740
Rekisterikilpi:  ΧΙ
Infobox OKVirheellinen NIMI-arvo: 
Amaní (kreik. Αμανή; virallisesti Δημοτική Ενότητα Αμανής, Dimotikí Enótita Amanís) on yksi Chíoksen kunnan kunnallisyksiköistä ja entinen itsenäinen Kreikan kunta. Se sijaitsee Chíoksen saarella, Chíoksen alueyksikössä Pohjois-Egean saarten alueella. Kunnallisyksikön väkiluku on 983 (vuonna 2011).
Amaní käsittää Chíoksen saaren luoteisosan. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Chíoksen kuntaan yhdessä Ágios Mináksen, Ionían, Kampóchoran, Kardámylan, Mastichochórian ja Omiroúpolin kanssa, jolloin se muuttui uuden kunnan kunnallisyksiköksi.
Kunnallisyksikön osat

Amanín kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Ágio Gála | Ágio Gála | 38 |
| Chálandra | Afrodísia | 19 |
| Chálandra | Chálandra | 12 |
| Diefchá | Diefchá | 7 |
| Diefchá | Katávasi | 13 |
| Fytá | Fytá | 7 |
| Fytá | Kipouriés | 10 |
| Kéramos | Agiásmata | 3 |
| Kéramos | Kéramos | 34 |
| Kouroúnia | Egrigóros | 27 |
| Kouroúnia | Kouroúnia | 48 |
| Leptópoda | Agiásmata | 3 |
| Leptópoda | Leptópoda | 34 |
| Melaniós | Melaniós | 7 |
| Néa Potamiá | Néa Potamiá | 64 |
| Nenitoúria | Kosmádos | 16 |
| Nenitoúria | Nenitoúria | 37 |
| Parpariá | Ágios Isídoros | 3 |
| Parpariá | Parpariá | 135 |
| Piramá | Piramá | 40 |
| Pispiloúnta | Pispiloúnta | 60 |
| Trýpes | Ezoúsa | 5 |
| Trýpes | Trýpes | 48 |
| Volissós | Chorí | 20 |
| Volissós | Koskinás | 20 |
| Volissós | Limiá | 29 |
| Volissós | Límnos | 7 |
| Volissós | Managrós | 9 |
| Volissós | Moní Agías Markéllas (luostari) | 0 |
| Volissós | Skariótis | 5 |
| Volissós | Volissós | 223 |
Yhteensä: 983
Belle Gibson

Belle Gibson (s. lokakuu 1991 Tasmania) on australialainen huijari. Hän piti wellness-blogia, julkaisi kirjan sekä sovelluksen ja teki hyväntekeväisyyspetoksen. Taustalla oli valheelliseksi osoittautunut tarina muun muassa parantavan lääketieteellisen hoidon ulkopuolella olleesta aivokasvaimesta toipumisesta elämäntyylin ja vaihtoehtohoitojen avulla.
Huijaus

Gibson väitti saaneensa aivokasvaimen diagnoosin 20-vuotiaana heinäkuussa 2009 ja kuulleensa lääkäriltä olevansa kuolemassa viikkojen tai kuukausien sisällä. Tarinansa mukaan Gibson sai kemoterapiaa ja sädehoitoa kahden kuukauden ajan, kunnes hylkäsi lääketieteen ja keskittyi terveelliseen ruokailuun sekä vaihtoehtohoitoihin. Kasvain oli väitetysti pahanlaatuinen ja leikkaushoitoon soveltumaton. Omatoimisella hoidollaan hän väitti kuitenkin alkaneensa toipua. Gibson avasi huijauksessa käyttämänsä Instagram-tilin alkuvuodesta 2013. Hän jakoi sen kautta terveysruokien reseptejä ja keksityn sairautensa hoitoa koskevia päivityksiä. Gibson sai miljoonia seuraajia ja aloitti menestyksekkään terveysruokaliiketoiminnan. Hän vältti gluteenia, maitotuotteita ja kahvia. Hän omaksui kasvipohjaisen ruokavalion ja käytti happihoidon sekä suoliston puhdistamisen kaltaisia hoitoja.
Elokuussa 2013 Gibson perusti The Whole Pantry -nimisen sovelluksen, joka äänestettiin Applen vuoden 2013 parhaaksi ruoka- ja juomasovellukseksi. Sovellus sai 200 000 latauskertaa kuukauden kuluessa julkaisusta. Heinäkuussa 2014 Gibson väitti jälleen sairastuneensa syöpään, joka tällä kertaa väitetysti oli veressä, pernassa, aivoissa, kohdussa ja maksassa. Syyskuussa 2014 Apple kertoi aiemmin julkaistun sovelluksen tulevan myös Apple Watch -älykelloon. Lokakuussa 2014 ilmestyi Gibsonin keittokirja The Whole Pantry, jota varten hän oli saanut kustannussopimuksen Penguin Booksilta. Kirjassa ohjeistetaan lukijoita parantamaan sairauksia ruokavaliolla. Marraskuussa 2014 Gibsonille myönnettiin Cosmopolitan-lehden Fun, Fearless Female Award. Gibson sai sovelluksellaan monia palkintoja ja väitti lahjoittavansa sen tuotoista 300 000 Australian dollaria hyväntekeväisyyteen.
Gibson sai väittämänsä mukaan rokotehaitan vuonna 2009 ja koki töissä aivoverenkiertohäiriökohtauksen. Väitetysti rokotevastaiset aktivistit tutustuttivat hänet huippusalaista tutkimusta Gardasil-rokotteesta tehneeseen tohtori Mark Johnsiin, jonka olemassaolosta ei löydetty todisteita. Tarinan mukaan sama lääkäri kutsui Gibsonin tekemään tutkimusta kanssaan ja myöhemmin totesi tällä aivokasvaimen.
Huijaus > Huijauksen paljastuminen

Maaliskuussa 2015 heräsivät laajamittaiset epäilyt Gibsonin kertomuksista. Fairfax Median tutkiessa väitettyä hyväntekeväisyyttä kävi ilmi, että Gibsonin nimeämistä hyväntekeväisyysjärjestöistä yksikään ei ollut saanut häneltä lahjoituksia. Huhtikuussa 2015 The Australian Women's Weekly julkaisi haastattelun, jossa Gibson myönsi keksineensä sairautensa. Hän meni myös 60 Minutes Australian Tara Brownin haastateltavaksi. Tällöin hän väitti vaihtaneensa nimeään monia kertoja eikä osannut vastata suoraan edes ikäänsä koskevaan kysymyksen. Gibson oli valehdellut syntyneensä vuonna 1988. Hän alkoi poistaa sosiaalisen median tilejään ja sairaskertomuksiaan. Gibson väitti, ettei hän kunnolla erottanut todellisuutta mielikuvituksesta. Hän väitti, ettei hänellä ollut lapsena isä- tai äitihahmoa. Lisäksi hän kertoi itsenäistyneensä olosuhteiden pakosta jo kouluikäisenä. Kertomansa mukaan Gibson ei koskaan tuntenut isäänsä ja oli joutunut varhaisesta iästä lähtien hoitamaan MS-tautia sairastanutta äitiään ja autistista veljeään. The Australian Women's Weekly haastatteli myös Gibsonin äitiä, joka kertoi sairastavansa MS-tautia, mutta kiisti kaikki muut tyttären väitteet perheestä. Huijauksen paljastuttua Apple poisti Gibsonin sovelluksen kaupastaan ja hänen kirjansa vedettiin myynnistä. Tapahtumat johtivat mediakritiikkiin, koska Gibsonista oli kirjoitettu positiivisia artikkeleita ilman asianmukaisia tarkastuksia ja kyseenalaistamista. Esimerkiksi Elle Australian haastattelun otsikossa Gibsonia oli kuvattu yhdeksi vuoden inspiroivimmista naisista.
Gibson todettiin syylliseksi viiteen kuluttajansuojalain rikkomukseen. Hyväntekeväisyyspetos johti 410 000 Australian dollariin sakkoon. Kesäkuuhun 2019 mennessä Gibson ei ollut maksanut lähes kaksi vuotta aiemmin määrättyä sakkoa edes osittain. Hänen kotinsa ratsattiin tammikuussa 2020 ja toukokuussa 2021 sakon suorittamista varten. Ensimmäisen ratsian jälkeen Gibson kertoi liittyneensä Melbournen etiopialaisten yhteisöön. Hän puhui videojulkaisussa Etiopian politiikasta ja viittasi Etiopiaan kotinaan. Australian Oromo Community Association katkaisi välinsä Gibsoniin saatuaan tiedon tämän menneisyydestä. Yhdistyksestä kerrottiin Gibsonin antaneen itsestään vaikutelman oromon kaltaisempana kuin edes oromot itse.